|  |
| --- |
| A 2020/2021-es tanítási évre történő általános iskolai beiratkozások szervezését – **figyelemmel az országos járványügyi helyzetre** – az emberi erőforrások miniszterének 7/2020. (III. 25.) számú határozata **rendkívüli módon szabályozza.**  **Az első évfolyamra történő beiratkozás szabályai:**   1. Amennyiben **a szülő nem állami fenntartású, vagy körzettel nem rendelkező állami általános iskolába kívánja beíratni tanköteles korú gyermekét**, úgy **szándéknyilatkozatot juttat el a nem állami, vagy a körzettel nem rendelkező állami általános iskola vezetője felé** **2020. április 6-tól- 2020. április 24-ig.**   Körzettel nem rendelkező, állami általános iskolák a Tatabányai Tankerületi Központ illetékességi területén:   * Kőkúti Általános Iskola (2890 Tata, Kőkút köz 2.) sporttagozatos osztálya, * Kőkúti Általános Iskola Fazekas Utcai Tagintézménye (2890 Tata, Fazekas u. 47.) és a * Dózsakerti Váci Mihály Általános Iskola Dózsa György Sportiskolai Általános Iskolája (2800 Tatabánya, Vadász u. 24.) sportiskolai osztálya.   **A szándéknyilatkozat benyújtása, elsősorban on-line történjen:**   * a KRÉTA rendszert használó iskolában a [**https://eugyintezes.e-kreta.hu/kezdolap**](https://eugyintezes.e-kreta.hu/kezdolap) regisztrációs felületen keresztül vagy * minden intézmény esetében az **intézmény e-mail címére megküldött levélben**.   A szándéknyilatkozatnak tartalmaznia kell a gyermek körzetes iskolájának nevét és címét.  A körzetes iskolák települési szintű, illetve utcák szerinti körzetei és elektronikus levélcímei megtalálhatóak a <http://kk.gov.hu/tajekoztatas-altalanos-iskolai-korzetekrol> linken.  A felvételi döntésről az iskola igazgatója 2020. április 25-27. között dönt, melyről írásban értesíti a szülőt és a körzetes általános iskolát.   1. **2020. április 28. - 2020. május 15. között azon gyermek esetében, akit a szülők a lakóhely szerinti körzetes iskolába kívánnak beíratni, nem kell szándéknyilatkozatot benyújtani, csak jelezni kell a körzetes iskola felé a felvétel megerősítését.**   **Elsősorban az intézmény e-mail címére megküldött levélben, nagyon indokolt esetben az intézménnyel előre egyeztetett személyes megjelenéssel.**  A jelzést követően a gyermekek 2020. május 15-ig automatikusan felvételre kerülnek.   1. **2020. április 28. - 2020. május 15. között a szülőknek**/törvényes képviselőknek **lehetőségük van** **a lakóhely szerinti körzetes iskola helyett egy másik, szabadon választott iskolába kérni a gyermekük felvételét**.   **A szándéknyilatkozatot csak egyetlen iskolába lehet benyújtani!**  **A szándéknyilatkozat benyújtása elsősorban on-line történjen:**   * a KRÉTA rendszert használó iskolában a [**https://eugyintezes.e-kreta.hu/kezdolap**](https://eugyintezes.e-kreta.hu/kezdolap) regisztrációs felületen keresztül vagy * minden intézmény esetében az **intézmény e-mail címére megküldött levélben**.   A szándéknyilatkozatnak tartalmaznia kell a gyermek körzetes iskolájának nevét és címét.  A körzetes iskolák település szintű, illetve utcák szerinti körzetei és elektronikus levélcímei megtalálhatóak a <http://kk.gov.hu/tajekoztatas-altalanos-iskolai-korzetekrol> linken.  A felvételi döntésről az iskola igazgatója 2020. május 16-21 között dönt, melyről írásban értesíti a szülőt és a körzetes általános iskolát is.  **A beiratkozáshoz szükséges iratok bemutatására a 2020/2021. tanév első napján kerül sor.**  A felvételről első fokon az iskola igazgatója dönt, elutasítás esetén a Tatabányai Tankerületi Központ igazgatója hivatott a felülbírálati kérelmet elbírálni. A felülbírálati kérelmet a Tatabányai Tankerületi Központ igazgatója részére kell címezni, és az elutasító határozatot kiadó intézmény igazgatójához kell benyújtani.  A tankötelezettség külföldön történő teljesítését az Oktatási Hivatal felé kell jelezni.  **Vereckei Judit**  tankerületi igazgató |